આ બાજુ કોટ્ટઇપટ્ટનમના યુવરાજનો પરમમિત્ર બની ગયેલો રાણા ત્યાં જઈને ત્યાંની રાજકુમારી વંદના (દીપિકા પાદુકોણ)ના પ્રેમમાં પડી જાય છે. એમાંય એક દુર્ઘટનામાં રાણા મહારાજા મહેન્દ્રરાજ અને યુવરાજના જીવ બચાવે છે એટલે ત્યાંના લોકોનો વિશ્વાસ હજી ગાઢ બની જાય છે, પરંતુ છૂપા વેશે આવેલો એક હુમલાખોર રાજા મહેન્દ્રરાજની હત્યા કરવાનો પ્રયાસ કરે છે, જે બદલ તેને મૃત્યુદંડ ફરમાવાય છે. જોકે સૌના આઘાત વચ્ચે હુમલાખોર બીજો કોઈ નહીં, રાણા એટલે કે રજનીકાન્ત પોતે જ નીકળે છે. હવે રાણા બન્ને રાજ્યનો દ્રોહી બની ચૂક્યો છે, પરંતુ તેણે આવું શા માટે કર્યું? અને સૌથી મોટી વાત, કોચડયાન (લાંબી જટા ધરાવતો પ્રતાપી રાજા) કોણ છે?